Diari Oficial de la Generalitat Valenciana


Sumari del DOGV 6913, del 29-11-2012 (2012/10771)

Notificació de la sentència dictada en el rotlle d'apel·lació número 408/286/2012.
----------------------------------------------------------------------------------

### Dades del document

Número de DOGV
:   6913

Data del DOGV
:   29-11-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/10066


Organisme emissor
:   Audiència Provincial d'Alacant

Tipus de document
:   Edicte

Notificació de la sentència dictada en el rotlle d'apel·lació número 408/286/2012. [2012/10488]  
Audiència Provincial d'Alacant  
Rotlle d'apel·lació 408/286/2012  
Notificació de la sentència a Joangi Promocions i Construccions, SL.   
M.ª Soledad Tato González-Espada, secretària de la Secció Huitena de l'Audiència Provincial d'Alacant, Tribunal de Marca Comunitària, faig saber:  
Que en el rotlle de sala que se seguix en esta secció per a substanciar el recurs d'apel·lació interposat contra la sentència dictada en el procediment que s'indica a continuació, s'ha dictat la sentència que té l'encapçalament i la dispositiva que literalment diu el següent.  
«Audiència Provincial d'Alacant  
Secció Huitena. Tribunal de Marca Comunitària  
Rotlle de sala 000408/2012//000286/2012-RG002707/2012  
Procediment: juí ordinari 002322/2008  
Jutjat de Primera Instància número 7 d'Alacant  
Sentència número: 448/2012  
President: Enrique García-Chamón Cervera.  
Magistrats: Luís Antonio Soler Pascual i Francisco José Soriano Guzmán.  
Alacant, 2 de novembre de 2012  
La Secció Huitena de l'Audiència Provincial d'A1icante, integrada per les persones expressades al marge, ha vist les actuacions de juí ordinari sobre la reclamació d'una quantitat seguit en instància davant del Jutjat de Primera Instància número 7 dels d'Alacant amb el número 2322/2008, i dels quals coneix en grau d'apel·lació en virtut del recurs entaulat per la part demandant, Miguel Jesús López Pastor, representat en este tribunal per la procuradora Amanda Tormo Moratalla i dirigida pel lletrat Javier Brotons Timoner; i, com a part apel·lada, el Consorci de Compensació d'Assegurances, representat i dirigit pel lletrat de l'Estat, que hi ha presentat un escrit d'oposició. La codemandada, Joangi Promocions i Construccions, SL, està en situació de rebel·lia processal.  
  
Decidim  
Desestimem el recurs d'apel·lació entaulat per la part demandant, Miguel Jesús López Pastor, representat en este tribunal per la procuradora Amanda Tormo Moratalla, contra la sentència dictada pel Jutjat de Primera Instància número 7 dels d'Alacant de data 26 de gener de 2012, i confirmem la resolució; i amb imposició expressa de les costes processals d'esta alçada a la part apel·lant.   
  
Es declara la pèrdua del depòsit efectuat per a recórrer, al qual es donarà la destinació prevista en la disposició addicional 15a, número 9, de la Llei Orgànica del Poder Judicial.  
Esta sentència no és ferma en dret i, conseqüentment, si és el cas, s'hi pot interposar, d'acord amb el que disposen els articles 468 i següents, i 477 i següents de la Llei d'Enjudiciament Civil, un recurs extraordinari per infracció processal o un recurs de cassació, recursos que s'han d'interposar dins dels 20 dies següents a la notificació d'esta resolució, després de constituir el depòsit per al recurs per l'import de 50 euros cada un, que s'ingressa en el compte de consignacions d'esta Secció Huitena, obert en l'entitat Banesto. S'ha d'indicar en el camp "concepte" del resguard de l'ingrés que és un "recurs". S'advertix que sense l'acreditació de la constitució del depòsit indicat no serà admés el recurs (LO 1/2009, de 3 novembre).   
  
Notifiqueu esta sentència en forma legal i, en el seu moment, torneu les actuacions originals al jutjat de procedència, el qual ha d'efectuar un avís de recepció, amb el certificat literal d'esta resolució per a l'execució del que s'acorda, uniu-ne un altre al rotlle d'apel·lació.   
  
Esta és la sentència nostra definitiva que, fallant en grau d'apel·lació, la pronunciem, manem i firmem. Enrique García-Chamón Cervera. Luís Antonio Soler Pascual. Francisco José Soriano Guzmán.».   
  
I, perquè servisca de notificació en forma de la sentència anterior a Joangi Promocions i Construccions, SL, que es troba en situació de rebel·lia i el domicili de la qual és desconegut, i fer-li saber que contra esta sentència pot usar, d'acord amb l'article 500 de la Llei d'Enjudiciament Civil, el recurs extraordinari per infracció processal o el de cassació, quan siguen procedents, si els interposa en el termini de vint dies, comptadors des de l'endemà de la publicació de l'edicte de notificació de la sentència. D'acord amb la disposició addicional 15a. de la Llei Orgànica del Poder Judicial, perquè siga admés a tràmit el recurs de cassació o extraordinari per infracció processal contra esta resolució, cal que en interposar-lo s'haja consignat un depòsit per import de 50 euros per cada recurs, que s'ingressa en el compte de consignacions d'esta Secció Huitena obert en Banesto, número d'expedient 2276/0000/06/0408/12, en el cas del recurs de cassació, i en el cas del recurs extraordinari per infracció processal, nombre de l'expedient 2276/0000/04/0408/12. S'ha d'indicar en el camp "concepte" del resguard de l'ingrés que és un "recurs", sense l'acreditació del qual no serà admés (LO 1/2009, de 3 de novembre). I perquè conste, expedisc i firme este edicte.  
  
Alacant, 9 de novembre de 2012.- La secretària judicial: M. Soledad Tato González-Espada.